text: Bazbal oynadanlar camaatı güldürmək üçün bəzən keçini yerə yıxıb bəyirdirdilər. Girdikləri qapıdan da pay almamış çıxmırdılar. Onlara verilən pay un, qaxac edilmiş ət və s. olurdu. Dəstənin içində verilən ətləri yığan xüsusi adam olurdu. O, fürsət gözləyir, ev yiyəsinin başı qarışan kimi anbarda saxlanan qaxac edilmiş ətdən, lobyadan, undan və s. oğurlayıb xurcunun gözünə atırdı. Sonra bir evə yığışıb yığdıqları paydan xəngəl bişirib yeyirdilər.